钦定古今图书集成/明伦汇编/氏族典/第572卷 > 《郑樵通志》 > 完颜勗
## 钦定古今图书集成/明伦汇编/氏族典/第572卷 > 《郑樵通志》 > 完颜勗

按《金史始祖以下诸子传》：“勗字勉道，本名乌野，穆宗
第五子。好学，国人呼为秀才。年十六，从太祖攻宁江
州，从宗望袭辽主于石辇铎。太宗嗣位，自军中召还，
与谋政事。宗翰、宗望定汴州，太宗使勖就军中往劳
之。宗翰等问其所欲，曰：‘惟好书耳’。载数车而还。皇统
元年，以所撰《祖宗实录》三卷进入，上焚香立受之，赏”
赉有差。九年，进拜太师，封汉国王。海陵篡立，加封秦
汉国王。正隆元年，与宗室俱迁中都。二年，例降封金
源郡王。薨，年五十九。撰定《女直郡望姓氏谱》及他文
甚众。子宗秀。